CONSILIUL LOCAL AL  MUNICIPIULUI CRAIOVA

HOTĂRÂREA NR. 110
  Consiliul Local al Municipiului Craiova, întrunit în şedinţa ordinară din data de 28.08.2008;

  Având în vedere raportul nr.118346/2008 întocmit de Serviciul Resurse Umane prin care se propune desemnarea reprezentanţilor Consiliului Local al Municipiului Craiova în consiliile de administraţie şi comisiile pentru evaluarea şi asigurarea calităţii în unităţile de învăţământ preuniversitar din municipiul Craiova şi rapoartele comisiilor de specialitate ale Consiliului Local al Municipiului Craiova nr.75, 76, 77, 81 şi 82/2008 ;

  În conformitate cu prevederile Ordinului nr.4925/2005 al Ministerului Educaţiei şi Cercetării privind aprobarea Regulamentului de organizare şi funcţionare a unităţilor de învăţământ preuniversitar; 

  În temeiul art.36. alin.2 lit. d coroborat cu alin. 6 lit.a pct.1 şi art.45  alin.1 din Legea nr.215/2001, republicată,  privind administraţia publică locală;

HOTĂRĂŞTE:

Art.1.  Se aprobă desemnarea reprezentanţilor Consiliului Local al Municipiului Craiova în consiliile de administraţie ale unităţilor de învăţământ preuniversitar din municipiul Craiova, conform anexei care face parte integrantă din prezenta hotărâre. 
Art.2. Persoanele desemnate potrivit art.1 din prezenta hotărâre fac parte şi din comisiile pentru evaluarea şi asigurarea calităţii organizate la nivelul fiecărei unităţi de învăţământ preuniversitar din municipiul Craiova.

Art.3. Pe data prezentei hotărâri, îşi încetează efectele Hotărârile Consiliului Local al Municipiului Craiova nr. 105/2005 şi nr.116/2006.

Art.4. Serviciul Administraţie Publică Locală, Serviciul Resurse Umane şi instituţiile de învăţământ preuniversitar din municipiul Craiova vor aduce la îndeplinire prevederile prezentei hotărâri.

	      PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR,

	              Virgil BOBOC
	  Nicoleta MIULESCU

